paragraph_text: Ankiloza zuba, sraštenost korijena zuba s okolnom alveolnom kosti koja zaostaje u rastu, a zub djeluje kao »potonuli« u zubnom nizu. Od mliječnih zuba najčešće su zahvaćeni drugi pa prvi donji kutnjaci, a od trajnih gornji sjekutići. Ankiloza mliječnih zuba često je genetski uvjetovana, a ankilozu trajnih zuba najčešće uzrokuje trauma zuba i upala periodonta.